HB-Betoniteollisuus

HB-Betoniteollisuus Oy on suomalainen perheyritys ja betonituottaja. HB-Betoni valmistaa pihatuotteita, harkkoja, mosaiikkibetonilaattoja, elementtiportaita sekä valmisbetonia. HB:n tehtaat sijaitsevat Jyväskylässä ja Somerolla. Suomen lisäksi se toimittaa tuotteita Ruotsiin, Viroon ja Venäjälle. Vuonna 2016 HB-Betoniteollisuus toteutti yhteistyöhankkeena muotoilija Eero Aarnion kanssa betonisen version ”Pony”-tuolista. Betoniteollisuuden alalla yrityksen juuret ovat 1950-luvun puolella. Oma yritystoiminta alkoi vuonna 1963, kun Armas Harju perusti Harjun Betoni Oy:n.  HB-Betoniteollisuudeksi yritys muuttui vuonna 1992 Harjun Betonin ajauduttua konkurssiin. Yritys on ollut merkittävä toimija Suomessa ainakin mosaiikkibetonilaattojen sekä betoniportaiden valmistajana.

Lähteet

Aiheesta muualla
 http://www.hb.fi/

Suomalaiset perheyritykset